ວິກິດການອົບພະຍົບຊີເຣຍ ຈະຄອບງໍາ ກອງປະຊຸມ ບັນດາຜູ້ນຳໂລກ
ບັນດາຜູ້ນຳໂລກຢາກຈຳກັດຂອບເຂດຂອງສົງຄາມໃນຊີເຣຍ ໂດຍສະເພາະແມ່ນການເຄື່ອນ ຍ້າຍທີ່ຄັ້ງໃຫຍ່ ຂອງມວນມະນຸດ ທີ່ສ້າງຄວາມຫຍຸ້ງຍາກ.ໃຫ້ແກ່ປະເທດເພື່ອນບ້ານ
ບັນດາຜູ້ຂອງນຳໂລກ ຈະເຕົ້າໂຮມກັນຢູ່ນະຄອນ New York ໃນອາ ທິດນີ້ ເພື່ອເຂົ້າ ຮ່ວມປະຊຸມປະຈຳປີ ຂອງອົງການສະຫະປະຊາຊາດ ນັກຂ່າວວີໂອເອ Margaret Besheer ມີລາຍງານວ່າ ສົງຄາມໃນຊີເຣຍແລະວິກິດການອົບພະຍົບ ຄາດວ່າ ຈະຄອບງໍາກອງປະຊຸມດັ່ງກ່າວ ຊຶ່ງ ກິ່ງສະຫວັນ ມີລາຍລະອຽດ ມາສະເໜີທ່ານ ບັນດາຜູ້ນຳໂລກ ຕ້ອງການຢາກຈຳກັດ ຜົນກະທົບທີ່ເກີດຈາກສົງຄາມໃນຊີເຣຍ ໂດຍສະເພາະຢ່າງຍິ່ງ ການເຄື່ອນຍ້າຍຄັ້ງໃຫຍ່ຂອງມະນຸດ ທີ່ໄດ້ເຮັດໃຫ້ປະເທດເພື່ອນບ້ານ ແລະຢູໂຣບ ໄດ້ຮັບຄວາມຫຍຸ້ງຍາກ ພວກທ່ານຈະສົນ ທະນາກັນ ກ່ຽວກັບບັນຫາຢູ່ສອງ ກອງປະຊຸມສຸດຍອດ ທີ່ເພັງເລັງໃສ່ອົບພະຍົບ ເລຂາທິການໃຫຍ່ ສະຫະປະຊາຊາດ ທ່ານ Ban Ki-moon ຈະເປັນເຈົ້າພາບກອງປະຊຸມທີນຶ່ງ ໃນວັນຈັນມື້ນີ້ ທ່ານ Ban ກ່າວວ່າ ປະທານາທິບໍດີ Barack Obama ຈະເປັນເຈົ້າພາບຈັດກອງປະຊຸມສຸດຍອດທີສອງ ໃນວັນອັງຄານມື້ອື່ນນີ້ ຮອງລັດຖະມົນຕີຕ່າງປະເທດສະຫະລັດ ທ່ານນາງ Sheba Croker ກ່າວວ່າ ແຕ່ຍັງມີຄວາມສົງໄສຢູ່ວ່າ ກອງປະຊຸມສຸດຍອດທັງສອງນີ້ຈະດຳເນີນການໄດ້ຫຼາຍປານໃດ ເພື່ອປັບປຸງສະຖານະການຂອງອົບພະຍົບຊີເຣຍເກືອບ 5 ລ້ານຄົນຜູ້ທີ່ໄດ້ຫລົບໜີຈາກບ້ານເຮືອນຂອງພວກເຂົາເຈົ້າ ທ່ານ Richard Gowan ຈາກມະຫາວິທະຍາໄລ Columbia ກ່າວວ່າ ສະຫະລັດ ແລະຣັດເຊຍໄດ້ເຫັນພ້ອມ ໃນຂໍ້ຕົກລົງ ເມື່ອຕົ້ນເດືອນນີ້ ກ່ຽວກັບການຢຸດຍິງ ແລະນຳເອົາການຊ່ວຍເຫລືອເຂົ້າໄປໃນຊີເຣຍ ທັງສອງປະເທດຍັງມີແຜນຮ່ວມມື ທີ່ຈະ ແນເປົ້າໝາຍໃສ່ພວກກໍ່ການຮ້າຍຮວມທັງອັນທີ່ຮ້ອງວ່າກຸ່ມລັດອິສລາມ ບໍ່ວ່າຂໍ້ຕົກລົງຈະໄດ້ຮັບຜົນສຳເລັດ ຫລືປະສົບກັບຄວາມລົ້ມແຫລວກໍຕາມ ແມ່ນມີທ່າທາງວ່າອາດຈະເປັນສິ່ງກຳນົດການສົນທະນາຫາລືກັນ ທີ່ນະຄອນ New York ສະພາຄວາມໝັ້ນຄົງສະຫະປະຊາຊາດ ຈະຈັດກອງປະຊຸມລະດັບສູງໃນວັນພຸດຈະມາເຖິງນີ້ ໂດຍມີຄວາມຕັ້ງໃຈ ທີ່ຈະເຈາະຈົງໃສ່ຊີເຣຍ ແຕ່ວ່່າຄວາມຄາດ ໝາຍຈາກຜົນຂອງການປະຊຸມນີ້ ແມ່ນຕໍ່າຫຼາຍ ທ່ານ Richard Gowan ກ່າວວ່າ ແຕ່ບັນດາຜູ້ທີ່ມີຊື່ສຽງສຳຄັນໆຈຳນວນນຶ່ງ ເຊັ່ນທ່ານ Vladimir Putin ທ່ານ Xi Jingping ແລະທ່ານນາງ Angela Merkel ຈະຂາດຫາຍໄປ ນີ້ຈະເປັນ ໂອກາດອັນສຸດທ້າຍ ສຳລັບທ່ານ Barack Obama ໃນນາມປະທານາທິບໍດີ ສະຫະລັດຢູ່ທີ່ການເຕົ້າໂຮມສາກົນແລະຄຳປາໄສຂອງທ່ານຈະກ່າວເຖິງມູນເຊື້ອ ກ່ຽວກັບການຮ່ວມມືຫຼາຍໆຝ່າຍຂອງທ່ານ ນອກນັ້ນ ມັນຍັງຈະເປັນກອງປະຊຸມສະມັດຊາໃຫຍ່ເທື່ອສຸດທ້າຍ ສຳລັບເລຂາທິການໃຫຍ່ສະຫະປະຊາຊາດທ່ານ Ban Ki-moon ການເຂົ້າຮັບຕຳແໜ່ງດົນ ເປັນເວລານຶ່ງທົດສະວັດຂອງທ່ານ ຈະສິ້ນສຸດລົງໃນວັນທີ 31 ທັນວາຈະມາເຖິງນີ້